kardosdrur/scandi-wiki huggingface dataset:
Ost-Friesland

Ost-Friesland (tysk) eller Øst-Frisland (dansk) er en samlet betegnelse for de frisiske områder i det nordvestlige Niedersachsen i Tyskland. Området omfatter det egentlige Østfrisland (bestående af landkreisene Aurich, Wittmund, Leer og byen Emden) og det oldenborgske Frisland (Landkreis Friesland og byen Wilhelmshaven). I en bredere forståelse af begrebet kan også regionerne Saterland, Butjadingen og Wursten regnes til Ost-Friesland. Området Ost-Friesland dækker dermed hele den ostfrisiske bosætningsområde i det nuværende tyske delstat Niedersachsen. 

Området mellem floden Dollart og bugten Jadebusen blev også kaldt Ostfriesische Halbinsel eller på dansk Østfrisisk halvø.

Historie
Delingen mellem det nuværende Østfrisland i vest og det oldenborgske Frisland i øst går tilbage til den sene middelalder, hvor de såkaldte østfrisiske høvdinger afløste den tidligere frisiske frihedsperiode. Omkring 1359 forenede høvdingen Edo Wiemken fra Jever de tre østfrisiske gaue ved Jadebugtens nordvestside Rüstringen, Östringen og Wangerland og grundlagde på den måde Herskabet Jever. Senere kom Jever til Hertugdømmet Oldenborg. De vestlige gaue udgjorde Fyrstedømmet Østfrisland, som senere kom til Preussen.

Øst-Frisland
Niedersachsens geografi
Skegrie mölla

Skegrie mölla  eller Skegrie väderkvarn, er en vindmølle i Skegrie i Trelleborgs kommun i det sydlige Skåne.

Der har stået en vindmølle på dette sted siden 1805. Den nuværende hollandske vindmølle er opført i 1897, efter en orkan i 1895 fik vingerne til at rotere så voldsomt, at trækonstruktionen antændtes og begyndte at brænde. Vindmøllen i Skegrie står urørt med komplet mølleudrustning siden 1940'erne og doneredes til Skytts Härads Hembygdsförening i 1966, som nu står for vedligeholdelse af den fortsat funktionsduelige vindmølle, der totalrenoveredes i 1977. Skegrie Vindmølle erklæredes byggnadsminne den 30. september 2004.

Kilder 
 Blekinge Tekniska Högskola (side 6)

Kildehenvisninger 

Vindmøller i Sverige
Etableret i 1897
Byggnadsminnen i Skåne län
Kollegiatskirken

Kollegiatskirken () er en reformeret kirke i Neuchâtel i det vestlige Schweiz. Kirken er en treskibet basilika med tvillingetårne. Særligt iøjnefaldende er krydstårnet med eget klerestorium. Taget og loftets buehvælvinger er dækket med brogede teglfliser.

Opførelsen af Kollegiatskirken begyndte i slutningen af det 12. århundrede med kor, apsis og  de lavere dele af tværskibene med tre hvælvinger over gangene mod øst. Opførelsen afsluttedes mindre end ét århundrede senere i 1270–80 på nær tvillingetårnene, skibets vestgavl og våbenhuset med det øverste galleri.

Kilder 
 Konservering og restaurering af Kollegiatskirken

Eksterne henvisninger 

Kirker i Schweiz
Derringer

En derringer er en lille håndholdt pistol som blandt andet blev brugt af John Wilkes Booth, manden der dræbte USAs 16. præsident Abraham Lincoln. En derringer er en pistol med 1 skud, og en lillebitte knivspids i enden af  løbet.

Kildehenvisninger

Pistoler
Våben fra USA
Queen's Island F.C.

Queen's Island Football Club var en fodboldklub i Belfast, Nordirland, som eksisterede fra 1881 til 1960'erne. Klubben vandt Irish League i sæsonen 1923-24 og Irish Cup i 1882 og 1924.

Klubben var blandt de første i Irland og vandt den blot anden udgave af Irish Cup i 1882 og nåede semifinalen året efter. Queen's Island blev valgt ind i Irish League i 1921, hvor den tilbragte otte sæsoner efter tidligere at have spillet i Irish Intermediate League. Højdepunktet kom i sæsonen 1923-24, hvor klubben vandt det nordirske mesterskab, men derudover blev det også til tre andenpladser. I 1928-29 endte klubben sidst i Irish League og blev ikke genvalgt til ligaen den følgende sæson, hvor Derry City FC erstattede Queen's Island FC.

Queen's Island fortsatte i stedet i lavere rangerede ligaer, såsom Irish Football Alliance, og fortsatte med at spille kampe indtil 1960'erne. I Irish Football Alliance spillede holdet hjemmekampe på Skegoneill avenue, hvor også Brantwood FC hørte til.

Irish League

Hjemmebaner 
I perioden, hvor klubben spillede i Irish League, havde Queen's Island tre hjemmebaner:
 Ulster Cricket Club, Ballynafeigh (1921-22)
 The Oval (1922-23, delt med Glentoran FC)
 Pirrie Park (1923-29)

Statistik

Titler

Senior-titler 
Irish League: 1
1923-24
Irish Cup: 2
1881-82, 1923–24
County Antrim Shield: 1
1923-24
City Cup: 3
1922-23, 1923–24, 1924–25

Intermediate-titler 
Irish Intermediate Cup: 1
1921-22

Landsholsspillere 
Fem Queen's Island-spillere spillede landskampe for Irland (med antallet af landskampe i parentes):.
 Tom Cowan (1, som Queen's Island-spiller)
 Thomas "Tucker" Croft (3, alle 3 som Queen's Island-spiller)
 Joe Gowdy (6, heraf 1 som Queen's Island-spiller)
 Bert Mehaffy (1, som Queen's Island-spiller)
 John Gough (1, som Queen's Island-spiller)

Kilder / eksterne henvisninger 
 The Irish Football Club Project – Queen's Island

Noter 

Fodboldklubber i Nordirland
Osterwieck

Osterwieck er en by i landkreis Harz i den tyske delstat Sachsen-Anhalt. Osterwieck ligger ved floden Ilse lidt nord for Wernigerode og Harzenbjergene. Den gamle del af byen tiltrækker mange turister.

Eksterne henvisninger 

www.osterwieck.de
NFC North

NFC North er en division i National Football Leagues National Football Conference og ligger i det nordlige højrehjørne af USA. Divisionen består af Green Bay Packers, Detroit Lions, Chicago Bears og Minnesota Vikings.

Divisionen blev oprettet i 1967 som Central Division i NFL's Western Conference, og eksisterede i tre år indtil AFL-NFl blev sammenført, og divisionen blev omdøbt til NFC North. Fra 1967-1977 bestod divisionen af Lions, Bears, Vikings og Packers. Men i 1977 kom Tampa Bay Buccaneers ind pga. AFL-NFL omrokering, og divisionen hed nu NFL Central. I 2002 rykkede Buccaneers så over i NFL South, og divisionen blev nu til NFC North igen.

NFL
Akademiet for det hebraiske sprog

Akademiet for det hebraiske sprog (hebraisk: הָאָקָדֶמְיָה לַלָּשׁוֹן הָעִבְרִית, HaAkademya laLashon haIvrit) blev oprettet af den israelske regering i 1953 som "øverste institution for stipendium på det hebraiske sprog."

Eksterne henvisninger 

 Akademiet for det hebraiske sprog 

Uddannelse i Israel
Hebraisk sprog
Etableret i 1953
Israels nationalbibliotek

Israels nationalbibliotek (NLI, hebraisk: הספרייה הלאומית; tidligere: Det Jødiske National-og Universitetsbibliotek – JNUL, hebraisk: בית הספרים הלאומי והאוניברסיטאי).

Biblioteket ligger på Givat Ram-campusområdet ved Det hebraiske universitet i Jerusalem og ejer fem millioner bind med verdens største samlinger af hebraica og judaica og med mange sjældne og enestående manuskripter, bøger og kulturgenstande.

Eksterne links 

 

Jerusalem
Nationalbiblioteker
Villa Tugendhat

Villa Tugendhat er en historisk bygning i Brno, Tjekkiet. Det er en af de banebrydende prototyper af moderne arkitektur i Europa, og er tegnet af den tyske arkitekt Ludwig Mies van der Rohe. Bygget mellem årene 1928-1930 for Fritz Tugendhat og hans kone Greta, villaen blev hurtigt et ikon af modernismen.

Eksterne henvisninger 

Bygninger, konstruktioner og anlæg i Tjekkiet
Funktionalisme (arkitektur)
Verdensarvsområder i Tjekkiet
Brno
HMS Alert

HMS Alert var en sloop-of-war (korvet) af Cruizer-klassen hos Royal Navy. Den blev bygget i 1856 og hugget op i 1894. Det var det ellevte skib i Royal Navy med dette navn og især kendt for sine arktiske opdagelsestogter. I forbindelse med en af disse nåede Alert i 1878 78° nord, hvilket var ny rekord på den tid. 

Alert havde 17 kanoner og blev bygget i Pembroke. Det havde en enkelt skrue og blev drevet af en dampmaskine, der ydede en effekt på 383 hk (286 kW), hvorved den kunne skyde en maksimal hastighed på 8,8 knob. De første elleve år tilbragte sluppen med base på Vancouver Island, Canada, dog med et ophold på halvandet år, hvor den var i Plymouth for at blive efterset og repareret. En bugt ved Vancouver Island, Alert Bay, er opkaldt efter skibet. 

I 1874 blev Alert tilpasset, så den var bedre egnet til opdagelsesrejser ved Arktis. Målet var at nå Nordpolen, som geografer på den tid formodede måtte ligge på åbent hav. Ideen var at komme dertil ved at sejle via Smith Sound, der ligger mellem Grønland og Ellesmere Island i Canada. Ekspeditionen blev ledet af George Nares, der dog måtte konstatere, at isen var tykkere end forventet, og man måtte derfor opgive at komme længere end til Robesonkanalen, hvor man måtte lægge til og overvintre 1875-76. Der blev sendt flere ekspeditioner ud med slæde, og på en af disse nåede en gruppe under ledelse af skibets næstkommanderende, Albert Markham, så nordligt som 83° 20' 26", inden den måtte vende om på grund af ufremkommelighed, sneblindhed og udmattelse. Deltagerne i ekspeditionen blev trods alt godt belønnet med forfremmelser etc., og der er flere geografiske lokaliteter i området, der har deres navn fra ekspeditionen, heriblandt det nordligste, beboede sted på Jorden, der hedder Alert. 

De følgende år kom Alert på langfart mod syd og var blandt andet i Magellanstrædet og ved Australien, inden det i 1884 blev udlånt til US Navy, som havde brug for et solidt skib, der skulle hjælpe med at undsætte en amerikansk arktisk ekspedition. Det følgende år blev det udlånt til den canadiske regering, der brugte det til ekspeditioner i Hudson Bay. I 1886 var denne opgave afsluttet, og Alert fik nu mindre opgaver, inden det i 1894 blev hugget op. 

Dampskibe
Rēzija Kalniņa

Rēzija Kalniņa (23. december 1970) er en lettisk skuespillerinde, der medvirker i både teaterforestillinger og spillefilm.

Kalniņa er født ind i en kunstnerfamilie. Hendes far er den lettiske komponist Imants Kalniņš, og hendes mor er skuespillerinde ved Letlands Nationalteater, Helga Dancberga. Kalniņa dimitterede i 1994 fra Letlands Statskonservatoriums teater- og filmskuespilfakultet. Siden 1994 har hun virket ved Dailesteatret som skuespillerinde, hvor hun har opført mere end 50 roller. Hun har også deltaget i dramaturgiske projekter ved andre lettiske teatre og i Latvijas Televīzijas tv-produktioner. Kalniņa har medvirket i adskillige lettiske, estiske og tyske spillefilm, og i 2001 modtog hun den største lettiske filmpris Lielais Kristaps for rollen som Margita i spillefilmen Labās rokas (Gode hænder). I 2006 debuterede hun som teaterinstruktør med forestillingen Alu sieviete (Ølkvinden) ved Letlands Dukketeater.

Rēzija Kalniņa er siden den 12. oktober 2009 Officer af Trestjerneordenen, en orden hun fik overrakt af Letlands præsident Valdis Zatlers på Riga Slot den 16. november 2009.

Kildehenvisninger

Eksterne henvisninger 
 
 Rēzija Kalniņas biografi hos Dailes Teater 

Skuespillere fra Letland
Officerer af Trestjerneordenen
Hoptimist

Hoptimist er en pyntegenstand, der er designet og produceret af den danske møbelsnedker Gustav Ehrenreich. Den første model er fra 1968 og blev produceret frem til 1974.

I 2009 blev hoptimisten relanceret af designeren Lotte Steffensen i samarbejde med Ehrenreichs søn, Jørn Ehrenreich.

Hoptimisterne produceres i teak, palisander, moseeg, forskellige afrikanske træsorter og plast. Et gennemgående træk er, at alle modeller er med en fjeder, der ved berøring får den i bevægelse i længere tid.

Referencer

Eksterne link 
 www.hoptimist.com
 Gustav Ehrenreich

Design fra Danmark
Fallingwater

Fallingwater eller Kaufmann Residence er et hus tegnet af arkitekten Frank Lloyd Wright i 1935 i det landlige sydvestlige Pennsylvania, 50 miles sydøst for Pittsburgh. Huset blev bygget delvist over et vandfald på vandløbet Bear Run i Laurel Highlands i Allegheny-bjergene.

I 2009 lancerede den danske legetøjskoncern LEGO en model af Fallingwater i serien Lego Architecture.

Eksterne henvisninger 

Funktionalisme (arkitektur)
Bygninger, konstruktioner og anlæg i Pennsylvania
Etableret i 1935
Udholm

Udholm (tysk Utholm) eller Holmbo Herred var et herred i det sydvestlige Nordfrisland i Sydslesvig. Herredet omfattede geografisk den sydvestlige del af den nuværende halvø Ejdersted. Området blev i 700-tallet koloniseret af sydfra kommende frisere. Efter store stormfloder skilte Heveren Udholm fra det øvrige Ejdersted. En anden havarm (kaldet Faldybet eller Falsstrømmen) dannede sig senere mellem herredets to byer Vesterhever og Tating og delte Udholm i de to øer Hæfræ eller Hever (med Vesterhever) og det egentlige Udholm eller Holm (med Tating). Senere blev øerne igen forbundet med fastlandet. Hæfræ og Holm  blev allerede nævnt i Kong Valdemars Jordebog fra 1231. 

Udholm var en del af Skibherrederne eller Trelandene på den ejderstedske halvø. Trelandene omfattede ved siden af Udholm også Everschop (eller Garding Herred) og Tønning Herred (eller Ejdersted i snævrere forstand).

I herredet ligger følgende sogne:
 Ording Sogn
 Sankt Peter Sogn (Ulstrup Sogn)
 Tating Sogn
 Vesterhever Sogn

Ejdersted
Herreder i Sydslesvig
Tidligere øer
Henning Helbrandt

Henning "Herbert" Helbrandt (født 30. maj 1935 i København, død 18. september 2010) var en dansk fodboldspiller.

I sin klubkarriere var Helbrandt gennem 16 sæsoner fast mand på KBs bedste hold. Han fik sin debut som 18-årig og nåede at spille 324 førsteholdskampe, inden han stoppede i 1969. Det var klubrekord, indtil Ole Qvist passerede ham adskillige år senere. De sidste mange år var Henning Helbrandt anfører for det hold, der både vandt danmarksmesterskabet 1968 og pokalturneringen 1969. 

Helbrandt blev kort før OL i Rom 1960 udtaget som en del af erstatningen for de spillere, der to måneder inden OL omkom ved flykatastrofen ved Kastrup, en ulykke hvor otte danske fodboldspillere omkom.
Landstræner Arne Sørensen benyttede kun 12 af de 19 spillere i OL-truppen i løbet af turneringen, hvor Danmark vandt sølv, Helbrandt var blandt dem, som ikke blev benyttet. Han spillede i 1961 tre landskampe for Danmark. 

Helbrandt var uddannet smed.

Eksterne henvisninger 
 

Fodboldlandsholdsspillere fra Danmark
Fodboldspillere fra Kjøbenhavns Boldklub
Personer fra København
Helena af Waldeck og Pyrmont

Prinsesse Helena af Waldeck-Pyrmont (17. februar 1861 – 1. september 1922) var en tysk prinsesse, der var datter af fyrst Georg Victor af Waldeck-Pyrmont. Hun blev medlem af den britiske kongefamilie, da hun blev gift med prins Leopold af Storbritannien, hertug af Albany, som var yngste søn af prins Albert af Sachsen-Coburg-Gotha og dronning Victoria af Storbritannien. De fik to børn, prinsesse Alice og hertug Carl Eduard af Sachsen-Coburg-Gotha.

Hun var søster til dronning Emma af Nederland, og er oldemor til kong Carl XVI Gustaf af Sverige.

Biografi

Tidlige liv 
Prinsesse Helena af Waldeck og Pyrmont blev født den 17. februar 1861 i byen Arolsen, hovedstad i det lille fyrstendømme Fyrstendømmet Waldeck i det centrale Tyskland. Hun var datter af fyrst Georg Victor af Waldeck og Pyrmont (1831-1893) og hans hustru prinsesse Helene af Nassau-Weilburg.

Ægteskab 

Sammen med sine søstre Emma og Pauline, blev Helene overvejet som en mulig ægtefælle for deres fjerne fætter Vilhelm 3. af Nederlandene. Hun mødtes senere med en anden fjern fætter, prins Leopold af Storbritannien, som var den yngste søn af dronning Victoria af Storbritannien og prins Albert af Sachsen-Coburg-Gotha, på hans mors forslog. De to blev forlovet i november 1881.

Helene og Leopold blev gift den 27. april 1882 i St George's Chapel på Windsor Castle i England. I Storbritannien var hun kendt som hertuginden af Albany, med prædikatet kongelig højhed. Efter deres bryllup boede Leopold og Helene på Claremont House.

Senere liv 
Parret havde et kort, men lykkeligt ægteskab, der endte da Prins Leopold døde den 28. marts 1884, blot 30 år gammel, under et ophold i Cannes i Sydfrankrig, efter at han havde fået en knæskade ved et fald fra en hest som følge af sin blødersygdom. På tidspunktet for Leopolds død var Helene gravid med deres andet barn. Som enke fortsatte Helene med at bo på Claremont House med deres to børn. Hun døde den 1. september 1922 i Hinterris i Tyrol, Østrig, hvor hun også blev begravet.

Børn

Eksterne henvisninger 

Huset Waldeck
Kongelige fra Tyskland
Prinsesser fra Storbritannien
Lotus Agenda

Agenda er en DOS-baseret PIM (personal information manager), designed af Mitch Kapor, Ed Belove og Jerry Kaplan, og markedsført Lotus Software.

DOS-software
Personal information manager
Jonathan Sachs

Jonathan Sachs (født 25. juni 1947) var den programmør, der var medgrundlægger af Lotus Development Corporation sammen med Mitch Kapor i 1982 og som skabte den første version af regnearkprogrammet Lotus 1-2-3. Sachs forlod Lotus i 1985 og udvikler fotoredigeringssoftware for sit eget firma Digital Light & Color, som har solgt sit produkt, Picture Window, siden 1994.

Sachs blev født i Baltimore, Maryland og tog BS i matematik fra MIT i 1970. Han arbejdede senere for ved MIT i flere år, hvor han bl.a. skrev programmeringssproget STOIC, og også hos Data General.

1-2-3 var bemærkelsesværdigt for dets hastighed og effektivitet. Det oprindelige program blev skrevet i assembler på PC (Intel 8088), modsat højniveausprog som C. Det var også nærmest uden fejl, og introducerede de hierarkiske bogstavmenuer, der stadig anvendes i windows-programmer. Senere versioner af 1-2-3 blev realiseret i C og var meget større og mere komplekse.

Programmører fra USA
Phil Jones

Philip Anthony Jones (født 21. februar 1992) er en engelsk professionel fodboldspiller, som senest spillede for Premier League-klubben Manchester United.

Klubkarriere

Blackburn Rovers 
Jones kom igennem Blackburn Rovers' ungdomsakademi, og gjorde sin professionelle debut for klubben den 22. september 2009. Han havde sit gennembrud på førsteholdet i løbet af 2010-11 sæsonen, hvor han spillede i en størstedel af kampene i sæsonen.

Manchester United 
Jones' imponerende spil i 2010-11 sæsonen tiltrak opmærksomhed, og han blev i juni 2011 hentet af de forsvarende mestre, Manchester United. Jones imponerende fortsat efter skiftet, især som resultat af at han flere gange i 2011-12 sæsonen blev brugt i andre positioner end den som han plejede, hvilke inkluderede at han i nogle kampe spillede i midtbanen.

Hans første sæson ville dog blive hans bedste. Jones har over sin karriere konstant døjet med skader, især gentagende knæproblemer har resulteret i at han aldrig har spillet flere kampe i ligaen, end de 29 kampe som han spillede i 2011-12 sæsonen.

Landsholdskarriere

Ungdomslandshold 
Jones har repræsenteret England på flere ungdomsniveauer.

Seniorlandshold 
Jones debuterede for Englands landshold den 7. oktober 2011. Han var del af Englands trupper til EM 2012 og til VM i 2014 og 2018.

Titler 
Manchester United
 Premier League: 1 (2012-13)
 FA Cup: 1 (2015-16)
 FA Community Shield: 2 (2011, 2013)
 UEFA Europa League: 1 (2016-17)

Kilder

Eksterne henvisninger 

Personer fra Preston
Fodboldspillere fra England
Fodboldlandsholdsspillere fra England
Fodboldspillere fra Blackburn Rovers F.C.
Fodboldspillere fra Manchester United F.C.
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
The A-Team

The A-Team er en amerikansk action-adventure tv-serie om en fiktiv gruppe af tidligere United States Army Special Forces-soldater, der arbejder som lejesoldater, mens de er på flugt fra hæren efter at være blevet udnævnt krigsforbrydere for "en forbrydelse, de ikke har begået". The A-Team blev skabt af forfatterne og producerne Frank Lupo og Stephen J. Cannell (som også samarbejdede om Wiseguy, Riptide og Hunter) efter forslag fra Brandon Tartikoff, formand for NBC Entertainment. Selvom gruppen skal forestille at være lejesoldater, så er The A-Team altid på de godes side og hjælper de undertrykte. Showet løb over fem sæsoner på NBCs kanal fra 23. januar 1983 til 30. december 1986 (med et ekstra, tidligere usendt episde, der blev vist den 8. marts 1987) og der i alt lavet 98 episoder.

Eksterne henvisninger 
 

Amerikanske tv-serier fra 1980'erne
Tv-programmer fra NBC
Lockheed R6V Constitution

Lockheed R6V Constitution var et stort propeldrevent transportfly i to dæk, der blev udviklet i 1940'erne af flyproducenten Lockheed med henblik på langdistanceflyvninger med tung last. Flyet blev udviklet til U.S. Navy og Pan American World Airways. Indtil 1950 var flytypen benævnt R6O. Der blev kun bygget to af disse fly, der begge var prototyper. Selvom begge disse fly indgik i tjeneste i den amerikanske flåde, viste det sig, at designet af flyet ikke var optimalt, idet det ikke havde tilstrækkelig motorkraft, ligesom det på daværnde tidspunkt var for stort til kommerciel luftfart.

Flyet fløj første gang den 9. november 1946.

Design og udvikling
Udviklingen af Lockheed Constitution begyndte i 1942 som et fælles udviklingsprojekt med deltagelse af U.S. Navy, Pan Am og Lockheed. Kravene til designet, der oprindelig havde navnet Lockheed Model 89, var konstruktion af et stort transportfly, der kunne indgå i og forbedre US Navy's flåde af vandfly. Pan Am var involveret i projektet fordi et sådant fly havde potentialet til at blive anvendt i kommerciel flyvning. Flyet ville kunne medføre en last på 7,945 ton (17.500 pund) ved flyvning i en højde af 7,62 km (25.000 fod) med en hastighed på 400 km/t. 
Flyet ville have trykkabine og være så stort, at de fleste komponenter ville kunne nås og eventuelt repareres under flyvning. Der var eksempelvis tunneler gennem de tykke vinger med adgang til alle fire motorer. 

Flyet var designet af et team af ingeniører under ledelse af Willis Hawkins og W.A. Pulver fra Lockheed og kommandør E. L. Simpson, Jr. fra US Navy. Navnet Constitution blev tildelt projektet af Lockheeds administrerende direktør Robert E. Gross.

Den oprindelige kontrakt fra Bureau of Aeronautics omhandlede bestilling af 50 eksemplarer af Constitutions til en samlet pris af $111,250,000. I forbindelse med Japans kapitulation under 2. Verdenskrig, blev kontrakten reduceret til alene af omfatte to eksemplarer til en pris af $27,000,000.

Eksterne henvisninger 

Artikel om R6V Constitution fra Goleta Air and Space Museum website

Militære transportfly
R6V Constitution
Militærfly fra USA
4-motors propelfly
Jana Tichá

Jana Tichá (født 1965) er en tjekkisk astronom. Hun studerede ved Erhvervsuniversitetet i Prag (Vysoká škola ekonomická, VšE), hvorfra hun dimitterede i 1987. I 1992 blev hun udpeget til en stilling som direktør for Kleť- Observatoriet. Hun har specialiseret sig i opdagelsen af asteroider og kometer, særlig jordnære objekter (Near-Earth objects, eller NEO'er). Hun er formand for IAU's kommitté for nomenklatur for mindre objekter (Committee on Small Body Nomenclature, CSBN), der har ansvaret for navngivning af asteroider. Hun arbejder sammen med sin mand Miloš Tichý på Kleť.

I Tjekkiet er hun velkendt for sine aktiviter med at formidle viden i bredere kredse, og bidrager med indlæg på de tjekkiske websites www.planetky.cz og www.komety.cz.

Asteroiden 5757 Tichá er navngivet efter hende og 8307 Peltan er navngivet efter hendes familie.

Liste over opdagede asteorider

Eksterne henvisninger 

 Staff webpage on the web of the Kleť observatory

Videnskabsfolk fra Tjekkiet
Astronomer fra Tjekkiet